
Kókainé Lévai éva az érintett szülők nevében tett javaslatot a Képviselő-testületnek, hogy a gluténmentes gyermekétkeztetés térítési díját vizsgálja felül, lehetőség szerint csökkentse azt. 
Nevezettet írásban tájékoztattam a térítési díj megállapításának szabályairól és arról, hogy a díj csökkentésére az adagmennyiség jogszabályban előírt minimumra történő csökkentésével van lehetőség. 
Kókainé Lévai Éva levelét és az arra adott választ előterjesztésemhez mellékelem.
Mellékelem továbbá az intézményvezető adagmennyiségre és térítési díjra vonatkozó kalkulációját, valamint az erre vonatkozó jogszabály kivonatát.
Kérem a Tisztelt Képviselő-testületet, hogy a javaslatot tárgyalja meg, és döntsön abban, hogy a javaslatot tárgyalja meg, és döntsön abban, hogy az adagmennyiség csökkentésével a gluténmentes étkeztetés térítési díját csökkentsük a bölcsődében, köznevelési intézményekben fizetendő térítési díjak megállapításáról szóló 7/2015.(III.27.) önkormányzati rendelet módosításával.
A térítési díj csökkentését megállapító döntés esetén a hivatkozott önkormányzati rendelet módosítását a Képviselő-testület soron következő ülésére terjesztjük be. 

Kérem a Tisztelt Képviselő-testületet, hogy az előterjesztést tárgyalja meg, és az alábbi határozati javaslatot fogadja el. 

Határozati javaslat:

Martfű Város Önkormányzata Képviselő-testületének 
…../2017. (….) határozata

a gluténmentes gyermekétkeztetés térítési díjára vonatkozó lakossági javaslatról

Martfű Város Önkormányzatának Képviselő-testülete megtárgyalta a gluténmentes gyermekétkeztetés térítési díjára vonatkozó lakossági javaslatról szóló előterjesztést, mely alapján az alábbi döntést hozta:
A Képviselő-testület a gluténmentes gyermekétkeztetés térítési díjának csökkentését határozta el az adagmennyiség arányos, még a jogszabályi előírásoknak megfelelő csökkentésével. 
A térítési díj ennek megfelelő megállapítása érdekében Martfű Város Önkormányzata Képviselő-testületének a bölcsődében, köznevelési intézményekben fizetendő térítési díjak megállapításáról szóló 7/2015.(III.27.) önkormányzati rendelet módosítását a Képviselő-testület soron következő ülésére be kell terjeszteni. 

1. JNSZ Megyei Kormányhivatal 
2. Valamennyi képviselő helyben
3. Kókainé Lévai Éva kezdeményező 
4. Martfű Város Jegyzője

